প্রার্থী বাছাই নিয়ে অসন্তোষ। বনগাঁ নির্বাচনের সময় যা ছিল ক্ষোভের ফল্গুধারা, পুরভোটের আগে তাই সামনে এল বড় আকারে। নির্বাচনী সাফল্যের মুখ দেখার আগেই রাজ্য বিজেপির নেতাকর্মীরা জড়ালেন কোন্দলে। পুরভোট নিয়ে বৈঠক চলাকালীন বিজেপি রাজ্য দফতরের সামনে বিক্ষোভ দেখালেন চাঁপদানির দলীয় কর্মীরা। তাঁদের অভিযোগ,এলাকার কর্মীদের দাবি না মেনে খুশিমতো প্রার্থী বাছাই করা হয়েছে। বিজেপি অফিসের মধ্যে স্লোগান দিতে শুরু করে তাঁরা। দিনকয়েক আগেই ৩৮ ও ৭৬ নং ওয়ার্ডে প্রার্থী বাছাইকে কেন্দ্র করে বিক্ষোভ হয়েছিল বিজেপি রাজ্য দফতরে।
 ওয়েব ডেস্ক: প্রার্থী বাছাই নিয়ে অসন্তোষ। বনগাঁ নির্বাচনের সময় যা ছিল ক্ষোভের ফল্গুধারা, পুরভোটের আগে তাই সামনে এল বড় আকারে। নির্বাচনী সাফল্যের মুখ দেখার আগেই রাজ্য বিজেপির নেতাকর্মীরা জড়ালেন কোন্দলে। পুরভোট নিয়ে বৈঠক চলাকালীন বিজেপি রাজ্য দফতরের সামনে বিক্ষোভ দেখালেন চাঁপদানির দলীয় কর্মীরা। তাঁদের অভিযোগ,এলাকার কর্মীদের দাবি না মেনে খুশিমতো প্রার্থী বাছাই করা হয়েছে। বিজেপি অফিসের মধ্যে স্লোগান দিতে শুরু করে তাঁরা। দিনকয়েক আগেই ৩৮ ও ৭৬ নং ওয়ার্ডে প্রার্থী বাছাইকে কেন্দ্র করে বিক্ষোভ হয়েছিল বিজেপি রাজ্য দফতরে।
 একই ছবি জেলাতেও। কাঁচরাপাড়া থেকে নৈহাটি। উত্তর ২৪ পরগনার ৮ টি পুরসভার প্রার্থী বাছাই চলছিল শ্যামনগরের একটি ভাড়াবাড়িতে। সেখানেও বিক্ষোভ দেখান কর্মী-সমর্থকরা।
 একইকারণে একইভাবে বিক্ষোভ দেখানো হয়েছে সিউড়িতে, বীরভূম জেলা বিজেপি-র দফতরেও।